Author: administrator
Last saved by: koki
Company: Abyss

B. Osobitná časť

Čl. I
 
K bodu 1:
            Ustanovuje sa aké dokumenty, prípadne ich kópie sú o nainštalovaných motoroch na plavidle, ktoré vyplývajú zo smernice Európskeho parlamentu a Rady 97/68/ES zo 16. decembra 1997 o aproximácii právnych predpisov členských štátov, ktoré sa týkajú opatrení voči emisiám plynných a tuhých znečisťujúcich látok zo spaľovacích motorov inštalovaných v necestných pojazdných strojoch. Táto smernica je transponovaná do nariadenia vlády Slovenskej republiky č. 370/2006 Z. z. o opatreniach na zníženie emisií zo spaľovacích motorov inštalovaných v necestných strojoch.
 
K bodom 2 a 3:
            Ide o gramatickú opravu textu.
 
K bodu 4:
             Ustanovuje sa povinnosť podrobiť motory inštalované na plavidle inštalačnej skúške, priebežnej skúške a osobitnej skúške. Ide o motory alebo strojné zariadenia s menovitým výkonom vyšším ako 19 kW. Inštalačnú, priebežnú alebo osobitnú skúšku vykonáva poverená technická služba na základe pokynov výrobcu motora na monitorovanie komponentov a parametrov motora, ktoré sú závažné v súvislosti s výfukovými plynmi. Všetky zistené údaje sa zapíšu do  protokolu parametrov motora.
 
K bodu 5:
            Dopĺňa sa ustanovenie o pridelení jednotného európskeho identifikačného čísla plavidla pre plavidlá, ktoré mali platné lodné osvedčenie plavidla podľa Revidovaného dohovoru pre plavbu na Rýne po 31. marci 2007.
 
K bodu 6:
Zosúladenie názvov uvedených smerníc so smernicami uverejnenými v Úradnom vestníku EÚ.
 
K bodu 7:
Aproximačná príloha sa dopĺňa o preberanú smernicu a obsahuje označenie preberaného právneho aktu Európskych spoločenstiev a Európskej únie. 

Čl. II
Ustanovuje sa účinnosť.